laion/Wikipedia-Exotic huggingface dataset:
האנדרטה לזכר חללי צבא דרום לבנון

האנדרטה לזכר חללי צבא דרום לבנון היא אנדרטת מלחמה הנמצאת בסמוך למטולה שבישראל. האנדרטה מנציחה את זכרם של חללי צבא דרום לבנון שנפלו במערכה ברצועת הביטחון וזאת במהלך שיתוף פעולה עם צבא הגנה לישראל. האנדרטה מחליפה את האנדרטה המקורית, שהוקמה בסמוך לכפר מרג' עיון שבדרום לבנון ופוצצה על-ידי כוחות חזבאללה לאחר הנסיגה מלבנון ב-2000. העבודות על האנדרטה החדשה החלו בסוף 2020 והסתיימו ביולי 2021. האנדרטה הוקמה בהשקעה של 2.4 מיליון שקלים מתקציב הביטחון בשיתוף פעולה עם קק"ל. בשנת 1997 אורי לוברני יצר קשר עם האדריכל יעקב רכטר ובנו אמנון רכטר, וביקש מהם להפגש בתל אביב עם הגנרל אנטואן לאחד. בפגישה התבקשו האדריכלים לסייע בהתנדבות להקמת האנדרטה לזכר חללי צבא דרום לבנון. לאחר מספר ימים התקיימה פגישה נוספת במפקדת יחידת הקישור ללבנון שם נבחן שטח ליד מרג' עיון, המשקיף על הבופור. האדריכלים אישרו את השטח, מכיוון שראש ההר היה שטוח, וניתן היה לבנות את האנדרטה ללא עבודות הכנה מרובות. תכנון האנדרטה כלל מבנה מרכזי שכלל חלל להתייחדות. לצד המבנה נבנו שני מגדלים: האחד עם סימן של צלב והשני עם סימן של סהר (אשר בלילה הוארו וניתן היה לראות אותן קילומטרים הרחק מהאנדרטה). מסביב לאנדרטה תוכננו קירות שעליהן נכתבו שמות של כ-650 מהחללים. גג המבנה המרכזי תוכנן להיות מצופה בלוחות נחושת, ועץ ארז גדול היה אמור להינטע בכניסה, אלא שבעקבות בעיות תקציב שני סעיפים אלו ירדו מהפרק במהלך עבודות התכנון של האנדרטה. האחים מרון ממארג' עיון נבחרו לבצע את העבודה. הפגישות עם הקבלנים היו גם בארץ וגם בשטח. האנדרטה נבנתה מחומרים פשוטים, יציקות בטון עם טיח ועץ ארז הלבנון כסמל של לבנון. משרד הביטחון הישראלי יזם ומימן את האנדרטה. ב־22 במאי 2000 עם השלמתה של האנדרטה, נערך טקס לציון פתיחת האתר בנוכחותם של הגנרל לאחד, אלוף פיקוד צפון, גבי אשכנזי ומפקד יחידת הקישור ללבנון, בני גנץ. עם זאת, יומיים לאחר מכן, עם נסיגת צה"ל מלבנון האנדרטה פוצצה על יד חזבאללה. האנדרטה כוללת רחבת הנצחה, אזור תצפית, חורשת עצים ומתחם חנייה למבקרים. גודלה של האנדרטה הוא כ-2,800 מ"ר. האנדרטה עשויה מבטון חשוף ומכילה מוטיביים שנלקחו מהאנדרטה המקורית, שהייתה בסמוך לכפר מרג' עיון שבדרום לבנון אך פוצצה על-ידי כוחות חזבאללה לאחר הנסיגה מלבנון ב-2000. ברחבת ההנצחה מוצב עץ זית כסמל לתקווה ושלום. מדיה וקבצים בנושא האנדרטה לזכר חללי צבא דרום לבנון בוויקישיתוף מיכאל יעקובסון, אנדרטה ליומיים: ישראל בנתה, צה"ל נסוג, חיזבאללה פוצץ וצד"ל נמלט, באתר Xnet‏, 28 בדצמבר 2020 ההקלטה בעמדת ההסברה הקולית באנדרטה לילך שובל, "מתקנים עוול": תוקם אנדרטה לחללי צד"ל, באתר ישראל היום, 25 בינואר 2021 איתן גליקמן, אנדרטה לזכר חללי צד"ל תיחנך הערב ליד "הגדר הטובה", באתר ynet, 4 ביולי 2021
פר כריסטיאן פוס

פר כריסטיאן פוס (בנורווגית: Per-Kristian Foss; נולד ב-19 ביולי 1960, אוסלו) הוא פוליטיקאי נורווגי שכיהן בין היתר כשר האוצר. פר פור היה פעיל במפלגה השמרנית. בשנים 1973–1977 הוא היה מנהיג של תנועת הנוער של המפלגה. בשנת 1977 הוא סיים לימודים באוניברסיטת אוסלו עם תואר במדעי המדינה וקרימינולוגיה. בשנים 1971–1975 פר כריסטיאן פוס היה חבר במועצת עיריית אוסלו. הוא נבחר לסטורטינג בשנת 1981 ובהמשך נבחר מחדש עוד 6 פעמים. הוא כיהן בסטורטינג עד לשנת 2013. לפני זה הוא כיהן כעוזר חבר פרלמנט בשנים 1977–1981. בשנים 2001–2005 הוא כיהן בתפקיד של שר האוצר. באותה תקופה חשבו שהוא יתמודד של הנהגת המפלגה, אך בסופו של דבר פוס לא הציג את מועמדותו. הוא זכה להתעניינות מיוחדת כנציג קהילת להט"ב ראשון שכיהן כשר בממשלת נורווגיה. בשנת 2009 הוא השתתף בתערוכה לכבוד הוצאה של הספר "Gay Kids". מדיה וקבצים בנושא פר כריסטיאן פוס בוויקישיתוף ביוגרפיה רשמית באתר הסטורטינג ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מסילות הברזל הסובייטיות

מסילות הברזל הסובייטיות (ברוסית: Советские железные дороги ,СЖД) הייתה מערכת הרכבות הלאומית בבעלות המדינה בברית המועצות, שבסיסה היה במוסקבה. הרכבת החלה לפעול בדצמבר 1922, זמן קצר לאחר הקמת ברית המועצות. היא פעלה עד לפירוק ברית המועצות בדצמבר 1991. מסילות הברזל הסובייטיות היו מסילת הברזל המאוחדת הגדולה בעולם ועמוד השדרה של כלכלת ברית המועצות. הרכבות הסובייטיות שדרגו והרחיבו מאוד את מסילות הברזל הקיסריות הרוסיות כדי לענות על דרישות ברית המועצות. הרכבת הייתה בשליטה ישירה של משרד הרכבות. לאחר פירוק ברית המועצות פוצלו מסילות הברזל הסובייטיות ל-15 חברות רכבת לאומיות שונות השייכות למדינות. עם זאת, לאחר פירוק מסילות הברזל הסובייטיות, התחבורה המסילתית במדינות הסובייטיות לשעבר ירדה מאוד ולא התאוששה לרמת יעילותה הקודמת עד היום. מסילות הברזל הרוסיות נחשבת חברה היורשת העיקרית של מסילות הברזל הסובייטיות. יורשים אחרים ירשו את התשתית הסובייטית במרכז אסיה. רכבת רוסיה מוזיאון הרכבת הרוסית, בסנט פטרסבורג, שבו נמצאים קטרים סובייטים ומכונות אחרות Kelly, Peter (באפריל 1984). "Railways in the Soviet Union". Rail Enthusiast. EMAP National Publications: 24–27. ISSN 0262-561X. OCLC 49957965. {{cite journal}}: (עזרה) Russian Railways - History of Russian Railways (1914-1991) Russian Railways - History of Russian Railways (1991-2003)
Britney Ever After

Britney Ever After הוא סרט טלוויזיה דרמה ביוגרפי אמריקאי, המבוסס על חייה של בריטני ספירס, אשר בוים על ידי לסלי ליבמן ונכתב על ידי אן-מארי הס. הסרט שודר לראשונה בערוץ הטלוויזיה לייפטיים (אנ') ב-18 בפברואר 2017. הסרט הוא סרט ביוגרפי רופף ולא רשמי, מאחר שלספירס או לקרוביה לא היה מעורבות מסוימת בסרט. בזמן ריאיון עיתונאי שניתן על ידי מקורבת לספירס, היא אמרה שהכוכבת "לא תתרום בשום צורה לסרט של לייפטיים... והיא לא תכיר בו". נטשה באסט בתור בריטני ספירס פיטר בנסון בתור לארי רודולף קלייטון צ'יטי בתפקיד קווין פדרליין ניית'ן קיז בתור ג'סטין טימברלייק ניקול אוליבר בתור לין ספירס ג'יליאן וולצ'אק בתור פריס הילטון מתיו הריסון בתור ג'יימס פארנל ספירס מרקיאן טרסיוק בתור וייד רובסון קונור פאטון בתור לאנס בס מאט ויסר בתור ג'ואי פאטון לינדזי גיבסון בתור פלישיה קולוטה קייל וורן בתור ג'סי לוזאנו אמה ג'ונסון בתור אלי סימס ג'וזי בולברוק בתפקיד ג'יימי לין ספירס זאק וראן בתור ג'יי. סי. שאזיי אלינט לואיסיוס בתפקיד ג'יימי פוקס סרג' ג'אסוואל בתור עדנאן הריסון מקדונלד בתור רג ג'ונס תמרה תורסן בתור ג'נה דיואן פרנקי סינה בתור כריס קירקפטריק קלי מקייב בתפקיד ג'ייסון אלכסנדר בנג'מין ארסה בתפקיד סם לוטפי מייסון פיירהרסט בתור שון פרסטון ספירס ריס טאונסנד בתפקיד ג'יידן ג'יימס ספירס מגזין המוזיקה NME כינה את הסרט "תאונת דרכים" וביקר אותו בשל אי הדיוקים הרבים ובחירת הליהוק שלו. הבילבורד מתח ביקורת על הסרט על כך ש-"חסרים יותר מדי חלקים". הגרדיאן נתן ביקורת מעורבת יותר על הסרט, וכינה אותו "דביק, אבל משכנע באופן מוזר". אתר האינטרנט הרשמי של Britney Ever After "Britney Ever After", במסד הנתונים הקולנועיים IMDb (באנגלית) "Britney Ever After", באתר Rotten Tomatoes (באנגלית) "Britney Ever After", במסד הנתונים הקולנועיים KinoPoisk (ברוסית) Ruth Kinane (2017-02-08). "Britney Spears biopic: Lifetime releases trailer". Entertainment Weekly. ארכיון מ-2017-02-27. נבדק ב-2017-02-27. Andrew Unterberger (2017-02-19). "Britney Spears Lifetime Biopic: Critic's Take". Billboard. ארכיון מ-2017-02-27. נבדק ב-2017-02-27. Caitlin Gallagher (2017-02-18). "What Does Britney Spears Think Of Lifetime's 'Britney Ever After'? The Pop Star Didn't Give The Movie Her Blessing". Bustle. ארכיון מ-2017-12-22. נבדק ב-2017-12-19. Bartleet, Larry (2017-02-21). "Lifetime biopic car-crash 'Britney Ever After' – The harshest and funniest Twitter reactions". NME. ארכיון מ-2017-12-22. נבדק ב-2017-12-19. Hannah Verdier (2017-02-25). "Britney Ever After: a tacky but oddly compelling biopic". The Guardian. ארכיון מ-2017-12-21. נבדק ב-2017-12-19.
דגל טריסטן דה קונה

דגל טריסטן דה קונה אומץ ב-20 באוקטובר 2002 בהכרזה שנשא מושל סנט הלנה, על פי צו מלכותי שניתן על ידי מלכת בריטניה אליזבת השנייה. קודם לכן, בהיותה שטח חסות של סנט הלנה השתמשה טריסטאן דה קונה בדגל סנט הלנה. הדגל הוא נס כחול שבמרכזו סמל טריסטן דה קונה - סירה ארוכה שמעליה כתר ימי, עם מגן מרכזי בו מופיעים ארבעה אלבטרוסים. במגן תומכים שני סרטנים האופייניים לאי. בדגל, כחלק מסמל האי מופיע המוטו: "באמונתנו כוחנו" - "Our faith is our strength". גלריית דגלי הממלכה המאוחדת נס כחול מדיה וקבצים בנושא דגל טריסטן דה קונה בוויקישיתוף דגל טריסטן דה קונה, באתר דגלי העולם (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
טום מקאבוי

טום מקאבוי (באנגלית: Thomas K. McEvoy; נולד ב-14 בנובמבר 1944) הוא שחקן פוקר אמריקאי, זוכה הטורניר המרכזי של אליפות העולם בפוקר ב-1983. בשנת 2013 נבחר להיכל התהילה של הפוקר. מקאבוי נולד וגדל במישיגן שבארצות הברית. עבד כרואה חשבון עד שהחל לשחק פוקר בצורה מקצוענית ב-1978. בראיון מ-2004 אמר שהחל לשחק פוקר בגיל 5 עם סבתא שלו, ובבית הספר היסודי היה משחק עם ילדים אחרים על כסף. מקאבוי מתנגד נחרץ של עישון והוא הגורם המרכזי לכך שאסור לעשן סביב שולחנות הפוקר באליפות העולם בפוקר. במהלך השנים היה שותף לכתיבתם של 14 ספרי פוקר, חלקם במשותף עם שחקני פוקר מוכרים אחרים. ב-1983 מקאבוי זכה בצמיד אליפות העולם בפוקר הראשון שלו בטורניר לימיט טקסס הולדם, בו הרוויח כ-117 אלף דולר. בהמשך הסדרה באותה השנה זכה באירוע המרכזי וב-540 אלף דולר. ב-1986 זכה בצמיד השלישי שלו ובכ-52 אלף דולר בטורניר ראז. ב-1992 זכה בצמיד הרביעי שלו ובכ-79 אלף דולר בטורניר לימיט אומהה. ב-2013 נבחר להיכל התהילה של הפוקר. נכון לנובמבר 2021, מקאבוי זכה בסך של כ-3 מיליון דולר מטורנירי פוקר, כשמתוכם כ-1.4 מיליון דולר בסבב אליפות העולם. 1985 - How to Win at Poker Tournaments 1997 - Championship No-limit and Pot-limit Hold'em: On the Road to the World Series of Poker 1998 - Championship Stud: 7-Card Stud, Stud/8, Razz 1999 - Championship Omaha: Omaha High-Low, Omaha High and Pot-Limit Omaha 2004 - Championship No Limit & Pot Limit Hold 'Em (The Championship Series) 2004 - Championship Tournament Poker (The Championship Series) 2004 - Beat Texas Hold'em 2005 - Championship Hold'em Tournament Hands: A Hand By Hand Strategy Guide to Winning Hold'em Tournaments (The Championship Series) 2005 - Win Your Way Into Big Money Hold'em Tournaments: How to Beat Casino and Online Satellite Poker Tournament (The Championship Series) 2005 - Championship Omaha (The Championship Series) 2005 - How to Win No-Limit Hold'em Tournaments 2007 - Championship Hold'em Satellite Strategy (The Championship Series) 2009 - No-Limit Texas Hold'em: The New Players Guide to Winning Poker's Biggest Game 2009 - Championship Table: At the World Series of Poker (1970-2007) (The Championship Series) מדיה וקבצים בנושא טום מקאבוי בוויקישיתוף טום מקאבוי, באתר The Hendon Mob טום מקאבוי, באתר אליפות העולם בפוקר Las Vegas and Poker Blog - Tom McEvoy Interview, באתר LasVegasVegas, ‏17 ביוני 2004 (באנגלית) Paul Seaton,‏ Tom McEvoy Reflects on Early Days of the World Series of Poker Main Event, באתר PokerNews,‏ 12 ביולי 2017 (באנגלית) Chad Holloway,‏ World Champions Tom McEvoy and Scotty Nguyen To Be Inducted Into Poker Hall of Fame, באתר PokerNews,‏ 21 באוקטובר 2013 (באנגלית)
Say Something

האם התכוונתם ל... Say Somethin' – שיר של מריה קארי, סנופ דוג ופארל ויליאמס משנת 2006 Say Something (שיר של A Great Big World) משנת 2013 Say Something (שיר של קרן הארדינג) משנת 2014 Say Something (שיר של ג'סטין טימברלייק) משנת 2018 Say Something (שיר של קיילי מינוג) משנת 2020
All Day and Night

"All Day and Night" הוא סינגל של הדיג'יי האנגלי, ג'קס ג'ונס, והדיג'יי הצרפתי מרטן סולבג, והזמרת האמריקאית, מדיסון ביר. השיר יצא, על ידי חברת התקליטים פולידור רקורדס, ב-28 במרץ 2019. השיר נכתב על ידי ג'ונס, סולבג, בקי היל, היילי סטיינפלד, קמיל פורסל, ג'ין ג'ין ומארק ראלף, והופק על ידי ג'ונס, סולבג, ומארק ראלף. השיר מופיע במיני-אלבום המשותף של ג'ונס וסולוויג, Europa‏, ומופיע במיני-אלבום הראשון של ג'ונס, Snacks, ובאלבומו הראשון של ג'ונס, Snacks (Supersize). נכון לספטמבר 2023, השיר הושמע למעלה מ-294 מיליון פעמים בספוטיפיי. הווידאו קליפ של השיר יצא בערוץ היוטיוב של ג'קס ג'ונס, ב-11 באפריל 2019. נכון לנובמבר 2021, הווידאו קליפ נצפה למעלה מ-87 מיליון פעמים. הווידאו קליפ השני של השיר, המכונה "Late Night Session", יצא בערוץ היוטיוב של ג'קס ג'ונס, ב-7 במאי 2019. נכון לנובמבר 2021, הווידאו קליפ נצפה למעלה מ-22 מיליון פעמים. מידע על היצירה "All Day and Night" באתר מיוזיק בריינז מידע על הסינגל "All Day and Night" באתר מיוזיק בריינז מידע על היצירה "All Day and Night" באתר Discogs מילות השיר "All Day and Night" באתר Genius סרטון השיר "All Day and Night" באתר יוטיוב Ross, Alex (27 במרץ 2019). "Jax Jones teams up with Martin Solveig and Madison Beer for 'All Day & Night'". Planet Radio. ארכיון מ-2019-07-12. נבדק ב-29 במרץ 2019. {{cite web}}: (עזרה) "All Day and Night (Jax Jones & Martin Solveig Present Europa) – Single by Jax Jones, Martin Solveig & Madison Beer on Apple Music". Apple Music. ארכיון מ-2019-04-21. נבדק ב-29 במרץ 2019. {{cite web}}: (עזרה) All Day And Night, 2019-07-12, ארכיון מ-2021-10-20, נבדק ב-2021-11-06 Nied, Mike (11 באפריל 2019). "Madison Beer Joins Forces With Jax Jones & Martin Solveig On "All Day And Night"". Idolator. ארכיון מ-2021-11-06. נבדק ב-3 באפריל 2020. {{cite web}}: (עזרה) "Jax Jones, Martin Solveig, Madison Beer Release 'All Day and Night' Video". Broadway World. 11 באפריל 2019. ארכיון מ-2019-04-11. נבדק ב-3 באפריל 2020. {{cite web}}: (עזרה) Salace, Chris (17 באפריל 2019). "EUROPA – 'All Day and Night' (feat. Madison Beer)". Acid Stag. ארכיון מ-2021-01-26. נבדק ב-3 באפריל 2020. {{cite web}}: (עזרה) Europa (Jax Jones & Martin Solveig) - All Day and Night with Madison Beer (official video), נבדק ב-2021-11-06 "Europa (Jax Jones & Martin Solveig) Shares Late Night Session Video for "All Day and Night" featuring Madison Beer". PM Studio. 8 במאי 2019. ארכיון מ-2021-11-06. נבדק ב-3 באפריל 2020. {{cite web}}: (עזרה)
צ'יפ ריס

צ'יפ ריס (באנגלית: David Edward "Chip" Reese;‏ 28 במרץ 1951 – 4 בדצמבר 2007) היה שחקן פוקר אמריקאי. בשנת 1991 נבחר להיכל התהילה של הפוקר. ריס למד כלכלה בדארטמות' קולג', ושיחק בקבוצת הפוטבול. באותה התקופה שיחק פוקר נגד פרופסורים וסטודנטים אחרים. בסיום לימודיו התקבל לבית ספר למשפטים באוניברסיטת סטנפורד, אך החליט לוותר על הלימודים ולשחק פוקר בצורה מקצוענית. ריס היה שותף לכתיבת פרק ה-Stud בספר "Super/System" של דויל ברונסון ב-1979. בספר מציין ברונסון שריס אחד משחקני הפוקר הצעירים הטובים ביותר בעולם, ושחקן ה-Stud הטוב ביותר שהוא שיחק נגדו. ב-1978 ריס זכה בצמיד אליפות העולם בפוקר הראשון שלו בטורניר Stud Split, בו הרוויח כ-19 אלף דולר. ב-1982 ניצח בטורניר לימיט Stud וזכה בכ-92 אלף דולר. ב-2006 ניצח בטורניר ה-50 אלף דולר H.O.R.S.E., שלימים נקרא אליפות שחקני הפוקר, וזכה בצמיד השלישי שלו ובכ-1.8 מיליון דולר. ריס זכה בסך של כ-4 מיליון דולר מטורנירי פוקר, כשמתוכם כ-2.2 מיליון דולר בסבב אליפות העולם. ב-1991 נבחר להיכל התהילה של הפוקר והיה לאדם החי הצעיר ביותר בהיכל התהילה. ב-2007 נקבע טורניר ה-50 אלף דולר H.O.R.S.E. (ולימים שונה למשחקים מעורבים) באליפות העולם כאליפות שחקני הפוקר, ושמותיהם של הזוכים בטורניר החל מ-2006, השנה בה זכה ריס עצמו בטורניר, נחרטו על גביע מיוחד על שמו, ה-"Chip Reese Memorial Trophy". מדיה וקבצים בנושא צ'יפ ריס בוויקישיתוף צ'יפ ריס, באתר The Hendon Mob צ'יפ ריס, באתר אליפות העולם בפוקר צ'יפ ריס, באתר "Find a Grave" (באנגלית) Al Moe,‏ Legends of Poker - David 'Chip' Reese, באתר PokerNews,‏ 28 בפברואר 2006 (באנגלית) מתוך ה-Super/System, עמודים 127–128 Poker player widely considered the best, באתר לוס אנג'לס טיימס, ‏6 בדצמבר 2007 (באנגלית) WSOP honors Chip Reese, באתר PokerStrategy, ‏13 בדצמבר 2007 (באנגלית)
Elfin Team

קבוצת אלפין (באנגלית: Elfin Team מוכרת גם בשם הקיצור: APT33) היא קבוצת תקיפה איראנית המבצעת פעולות סייבר התקפיות נגד דרום קוריאה, ערב הסעודית וארצות הברית. התקפותיה של הקבוצה מתמקדות נגד חברות העוסקות בפיתוח ומחקר בתחום תעופה וחלל ופטרוכימיה על מנת לגנוב מידע ולהעבירו אל ממשלת איראן. מלבד השם הרשמי, חברות אבטחת מידע נתנו לקבוצה שמות נוספים כגון: Refined Kitte (ניתן על ידי Crowdstrike), Holmium (ניתן על ידי Microsoft) ו-Magnallium. על פי מחקר שנעשה על ידי חברת FireEye, קבוצת התקיפה פועלת משנת 2013 ופועלת בחסות ממשלת איראן. בשנת 2017, רשמה הקבוצה שמות מתחם המתחזים לגופים מסחריים שונים: בואינג, נורת'רופ גראמן וינל ועוד. בשנת 2019, דיווחה חברת ClearSky על סידרה של פעולות סייבר התקפיות שביצעה הקבוצה נגד חברות וארגונים מתחום ה-IT, הטלקומוניקציה, הנפט והגז והתעופה ברחבי העולם, קמפיין התקיפה זכה לשם Fox Kitten. לוחמת רשת טרור קיברנטי האקינג משחקי מלחמה (אבטחת מידע) האקטיביזם יכולות הסייבר של איראן: הערכת האיום לאינטרסים הכלכליים והביטחוניים של ישראל, באתר INSS הדו"ח הזה מוכיח: האיראנים הם יריב מסוכן בתחום הסייבר, באתר הארץ מיקרוסופט גילתה: האקרים איראנים תקפו חשבונות קבלני ביטחון – גם בישראל, באתר אנשים ומחשבים מידע על קבוצת Elfin Team, באתר Omegaton.com Greenberg, Andy. "New Group of Iranian Hackers Linked to Destructive Malware". Wired (באנגלית אמריקאית). ISSN 1059-1028. נבדק ב-2021-11-06. Insights into Iranian Cyber Espionage: APT33 Targets Aerospace and Energy Sectors and has Ties to Destructive Malware | Mandiant, www.mandiant.com (באנגלית) Elfin: Relentless Espionage Group Targets Multiple Organizations in Saudi Arabia and U.S., symantec-enterprise-blogs.security.com (באנגלית) MAGNALLIUM | Dragos, www.dragos.com, ‏2020-05-30 (באנגלית אמריקאית) Who are APT33 and what do they do?, Telesoft, ‏2020-03-04 (באנגלית) APT33 Group Targeting Aerospace & Energy Sectors with Spear Phishing, The State of Security, ‏2017-09-21 (באנגלית אמריקאית)
Hurts Like Hell (שיר של מדיסון ביר)

Hurts Like Hell (בעברית: כואב כמו הגיהנום) הוא שיר שהוקלט על ידי הזמרת-יוצרת האמריקאית מדיסון ביר, בהשתתפות הראפר האמריקאי אופסט מהרכב ההיפ הופ מיגוס. השיר יצא לאור באמצעות חברת התקליטים פירסט אקסס אנטרטיינמנט, ב-9 בנובמבר 2018, בפורמטים של הורדה דיגיטלית והזרמת מוזיקה. השיר נכתב על ידי ביר, אופסט, צ'ארלי XCX, ג'ייסון פבורת', ג'ורג' אסטסיו, ג'ון שייב ומייקל סבאת' והופק על ידי האיש הנעלם וסבאת'. הוא נועד במקור להיות הסינגל המוביל מאלבום האולפן הראשון של ביר, דבר שלבסוף לא קרה. "Hurts Like Hell" יצא לאחר שמיני-אלבום הבכורה של ביר, As She Pleases‏ (2018), יצא. על השיר אמרה ביר: "ההפקה של "Hurts Like Hell" מרגישה לי ממש חדשה. יש לה אווירה וקצב כמו שלא שמעתי בעבר. אני אוהבת את צ'ארלי XCX, אז העבודה לצידה הייתה מעוררת השראה בעיניי". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-215 מיליון השמעות. הווידאו קליפ הרשמי של השיר פורסם ב-14 בנובמבר 2018, חמישה ימים לאחר יציאתו של "Hurts Like Hell" כסינגל. הוא הועלה לערוץ היוטיוב הרשמי של מדיסון ביר ובוסס על נקמה. מייק ואס מ-Idolator כינה את הקליפ כ"מעוות להפליא". מעבר לכך, הוא זכה להצלחה נאה ברחבי העולם כמו גם לביקורות חיוביות. נכון לאוקטובר 2021, מונה הצפיות של הקליפ עומד על למעלה מ-35 מיליון צפיות. מידע על הסינגל "Hurts Like Hell" באתר מיוזיק בריינז מילות השיר "Hurts Like Hell" באתר Genius סרטון השיר "Hurts Like Hell" באתר יוטיוב מדיסון ביר, אופסט, צ'ארלי XCX, ג'ייסון פבורת', ג'ורג' אסטסיו, ג'ון שייב, מייקל סבאת' Madison Beer Gets Her Revenge On 'Hurts Like Hell' Featuring Offset: Listen, Billboard (באנגלית) Tomás Mier November 09, 2018 05:35 Pm, Madison Beer Teams Up with Rapper Offset for 'Devilish' Breakup Song 'Hurts Like Hell', PEOPLE.com (באנגלית) All Eyes on Madison Beer, PAPER, ‏2018-11-14 (באנגלית) As She Pleases - Madison Beer | Songs, Reviews, Credits | AllMusic (באנגלית), נבדק ב-2021-11-06 Madison Beer Links Up With Offset for “Hurts Like Hell” Video, Complex (באנגלית) Hurts Like Hell (feat. Offset), 2018-11-09, נבדק ב-2021-11-06 Madison Beer - Hurts Like Hell (Feat. Offset), נבדק ב-2021-11-06 Madison Beer Casts a Spell in Bewitching 'Hurts Like Hell' Video: Watch, Billboard (באנגלית) 2019 Accreds.pdf, Dropbox (באנגלית) Gold & Platinum, RIAA (באנגלית אמריקאית) Gold/Platinum, Music Canada (באנגלית אמריקאית)
אנה-לנה גרונפלד

אנה-לנה גרונפלד (גרמנית: Anna-Lena Grönefeld; נולדה ב-4 ביוני 1985) היא טניסאית גרמנייה. במהלך הקריירה שלה זכתה גרונפלד בתואר יחידות אחד וב-11 תוארי זוגות בסבב ה-WTA. דירוג השיא שלה היה מקום ה-14 בעולם (17 באפריל 2006). גרונפלד נולדה בנורדורן, גרמניה ומגיל 10 החלה לעסוק בתחום הטניס. גרונפלד משחקת בצורה מקצוענית משנת 2003. שנת 2006 הייתה שנת השיא שלה. בפברואר דורגה כשחקנית הטניס הגרמנייה מספר 1. באותה שנה הגיעה גם לדירוג השיא שלה: 14 בעולם ולהישג השיא שלה: רבע גמר בטורניר הרולאן גרוס. בנוסף ייצגה באותה השנה את גרמניה בגביע הופמן יחד עם ניקולס קיפר. מיד לאחר שהגיעה לשיאה חלה התדרדרות גדולה במשחקה של גרונפלד. היא לא הצליחה להתקדם מעבר לרבע הגמר ברוב הטורנירים שנשארו לה באותה השנה, ובנוסף נפרדה ממאמנה ועברה להתאמן תחת מאמן חדש. כושר המשחק הרע המשיך גם בשנת 2007, ומה - 19 ביוני ואילך היא הודחה בסיבוב הראשון בחמשת הטורנירים שבהם השתתפה. היא יצאה אל מחוץ לרשימת מאה השחקניות הטובות בעולם, לראשונה מאז 2004. באוגוסט 2007 הכריזה גרונפלד שהיא לוקחת פסק זמן מהתחרויות, ושהיא תשוב לשחק בשנת 2008. במאי 2008 שבה גרונפלד למגרשים לטורניר ITF בזאגרב על סך 75,000 $. גרונפלד עברה שלושה סיבובי מוקדמות ולבסוף הפסידה בסיבוב הראשון. בשלושת הטורנירים שבהם שיחקה לאחר מכן (זלין שבצ'כיה על סך 75,000 דולרים; אלקאמאר שבהולנד על סך 10,000 דולרים; פריגו שבצרפת על סך 25,000 דולרים) היא זכתה. מדיה וקבצים בנושא אנה-לנה גרונפלד בוויקישיתוף אתר האינטרנט הרשמי של אנה-לנה גרונפלד אנה-לנה גרונפלד, ברשת החברתית אקס (טוויטר) אנה-לנה גרונפלד, באתר הוועד האולימפי הבין-לאומי אנה-לנה גרונפלד, באתר olympedia.org אנה-לנה גרונפלד, באתר ה-WTA אנה-לנה גרונפלד, באתר ה-ITF אנה-לנה גרונפלד, באתר גביע הפדרציה
Hurts Like Hell

האם התכוונתם ל... Hurts Like Hell (שיר של פלורי) – שירה של הזמרת-יוצרת פלורי Hurts Like Hell (שיר של מדיסון ביר) – שירה של הזמרת-יוצרת מדיסון ביר
תחנת הרכבת ולדיווסטוק

תחנת הרכבת ולדיווסטוק היא תחנת רכבת בולדיווסטוק שברוסיה, בקצה המזרחי של הרכבת הטרנס-סיבירית ותחנתה האחרונה. כמו כן מופעלים מהתחנה קוויAeroexpress (אקספרס פרימוריה) מתחנה זו לנמל התעופה הבינלאומי ולדיווסטוק (ולתחנת קנוויצ'י בנמל התעופה). מתכנן הפרויקט, האדריכל פ. באזילבסקי, השתתף במעמד הנחת אבן הפינה לבניין התחנה במאי 1891 בנוכחות יורש העצר הנסיך ניקולאי אלכסנדרוביץ', הקיסר לעתיד ניקולאי השני. ב-2 בנובמבר 1893 התקיים טקס חגיגי של חנוכת התחנה ופתיחת קו הרכבת בתוואי ולדיווסטוק - אוסוריסק. בתחילה היה זה מבנה אבן עם גג ברזל, שהיה חד-קומתי באמצעו ודו-קומתי בקצותיו. רצפות הבניין חופו בלוחות חרס יפני, שנשמרו היטב עד היום. בשנים 1910–1912, בשל בניית תחנת הרכבת מוסקבה ירוסלבסקי, תוכננה התחנה בוולדיווסטוק והורחבה על ידי המהנדס פלנסון בדמיון לתחנת ירוסלבסקי, מה שיצר תחנות גמורות מבחינה אדריכלית בשני קצוות הרכבת הטרנס–סיבירית. המבנה המקורי הפך לאחד מחלקי תחנת הרכבת. בחזית המערבית היה סמל הפסיפס של מחוז פרימורסיה, במזרח - סמל מוסקבה. מאז 1924 החלה חזות המבנה להשתנות בהדרגה: הנשר הדו-ראשי הוסר, לוחות הפסיפס נעלמו מתחת לשכבת טיח ותבליטי קרמיקה מזוגגת על פולקלור רוסי ואגדות, וצבע החזית השתנה מצהוב לירוק. בשנת 1936 צויר פנים התחנה על ידי האמן גריגורוביץ' ועשרים שנה לאחר מכן ו. גראסימנקו צייר את אולם הכרטיסים, ויצר פאנל "המולדת הגדולה שלנו". בשנות השבעים והשמונים של המאה העשרים נצבעו הקירות החיצוניים בירוק. שחזור המבנה, שבוצע בשנים 1994–1996 על ידי החברה הרוסית-איטלקית Tegola Canadese, קירב את המבנה למראה הטרום-מהפכני ההיסטורי והסמל הדו-ראשי הוחזר. בתחנה הוצבו ציורים של הקיסר פיוטר הגדול והנסיך מוראייב-אמורסקי. בשנת 2017 נחנכה בתחנה אנדרטה לזכרו של הקיסר ניקולאי השני. רכבות עוברות מתחת לחדר ההמתנה תחנת הרכבת ולדיווסטוק תחנת הרכבת ולדיווסטוק בשנת 1992 מדיה וקבצים בנושא תחנת הרכבת ולדיווסטוק בוויקישיתוף Лисовский В. Г. Архитектура России XVIII — начала XX века. Поиски национального стиля. — М.: Белый город, 2009. — С. 524—525. — 568 с. — (Энциклопедия мирового искусства). — ISBN 978-5-7793-1629-3.